ԱՄՓՈՓԱԹԵՐԹ
«ԳՈՒՅՔԻ ՆՎԻՐԱԲԵՐՈՒԹՅՈՒՆՆ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	      1.  ՀՀ ֆինանսների նախարարություն
	19.06.2026թ.

	
	N 01.1/34-3/16587-2026

	1․ Առաջարկում ենք Նախագծի հիմնավորմամբ բացահայտել հայկական գորգարվեստին նվիրված նոր մշակութային կենտրոնի պահպանման ֆինանսական գնահատականը և ակնկալվող ծախսերի ֆինանսավորման աղբյուրները:
	





2․ Միաժամանակ հայտնում ենք, որ Նախագծի հիմնավորման համաձայն՝ գույքի, որպես նվիրաբերություն ընդունելը, բխում է ՀՀ կառավարության 30.11.2023թ. թիվ 2093-Ն որոշման պահանջներից։ Նշված որոշումը վերաբերում է մինչև 2026 թվականը կառուցվող, հիմնանորոգվող կամ վերակառուցվող 300 դպրոցների ծրագրին, որն առնչություն չունի ստեղծվելիք գորգերի կենտրոնին: Ուստի Նախագծի հիմնավորումը խմբագրման անհրաժեշտություն ունի: 
Ելնելով վերոգրյալից՝ առաջարկում ենք լրամշակել Նախագիծը:
	1․ Ընդունվել է․
Նախագծի հիմնավորումը լրամշակվել է։
Միաժամանակ, ՀՀ ԿԳՄՍ նախարարության կողմից տրամադրված տեղեկատվության համաձայն՝ 2026 թվականի ծախսերի հաշվարկն ընթացքի մեջ է, և համապատասխան նախահաշիվը կտրամադրվի լրացուցիչ։
2․  Ընդունվել է․
Նախագծի հիմնավորման մեջ  առկա վրիպակը շտկվել է։







	  2․ ՀՀ կրթության, գիտության, մշակույթի և սպորտի նախարարություն
	23.06.2026թ.

	
	N 01/12-1/21940-2026

	«Գույքի նվիրաբերությունն ընդունելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Նախագծի 1-ին կետում «Գույքի տարածքում գտնվող բնակելի տանը Քաղաքացու բնակության իրավունքը» բառերը շարադրել հետևյալ խմբագրությամբ՝ «Գույքի տարածքում՝ Հայաստանի Հանրապետության Կոտայքի մարզ, համայնք Գառնի, Գեղարդի խճուղի, 3-րդ փակուղի, հասցե 1 հասցեում գտնվող բնակելի տանը Քաղաքացու բնակության իրավունքը»: Նշված փոփոխությունը կատարել նաև Նախագծի հիմնավորման տեքստում:

2. Նախագծի հիմնավորման վերջին պարբերությունը շարադրել հետևյալ խմբագրությամբ. ««Գույքի նվիրաբերությունն ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունմամբ Հայաստանի Հանրապետության 2026 թվականի պետական բյուջեում առաջանում է ծախսերի և եկամուտների ավելացում: Ավելացում է նախատեսվում նաև 2027 թվականին և հաջորդող տարիներին՝ յուրաքանչյուր տարվա համար 143,275,200 (մեկ հարյուր քառասուներեք միլիոն երկու հարյուր յոթանասունհինգ հազար երկու հարյուր) ՀՀ դրամի չափով»:
Միաժամանակ հայտնում ենք, որ 2026 թվականի ծախսերի հաշվարկն ընթացքի մեջ է, և համապատասխան նախահաշիվը կտրամադրվի լրացուցիչ:
Առդիր՝ «2027 թվականի բյուջեում նախատեսվող ընդլայնման նախահաշիվ»՝ 1 ֆայլ:

	

1․ Ընդունվել է․
Նախագծում և  Նախագծի հիմնավորման մեջ կատարվել է համապատասխան փոփոխություն։


2․ Ընդունվել է․
Նախագծի հիմնավորումը և  նախագծին կից ներկայացվող փաստաթղթերի փաթեթը լրամշակվել են։


	3. Կադաստրի կոմիտե
	22.06.2026թ.

	
	N ՍԹ/12908-2026

	   Ի պատասխան Ձեր 2026 թվականի հունիսի 12-ի N ԴԽ//22430-2026 գրության՝ «Գույքի նվիրաբերությունն ընդունելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
1/ Նախագծի նախաբանում հղում է կատարված ՀՀ քաղաքացիական օրենսգրքի 594-րդ հոդվածին, որով կարգավորվում է նվիրատվության պայմանագիրը, մինչդեռ Նախագծի առարկան գույքի նվիրաբերության ընդունումն է, որի կարգավորումները սահմանված են նույն օրենսգրքի 605-րդ հոդվածով։ Նշվածի համատեքստում առաջարկում ենք Նախագծի նախաբանը խմբագրել։
2/ Բացի այդ՝ առաջարկում ենք նաև Նախագծի 1-ին կետում «բնակության իրավունքը» բառերը փոխարինել «բնակելի տարածության օգտագործման իրավունքը» բառերով՝ հիմք ընդունելով ՀՀ քաղաքացիական օրենսգրքի 225-րդ հոդվածի կարգավորումները։
3/ Հայտնում ենք նաև, որ Անշարժ գույքի էլեկտրոնային տեղեկատվական շտեմարանի տվյալների համաձայն՝ Նախագծի 1-ին կետում նշված՝
   1․ ՀՀ Կոտայքի մարզ, համայնք Գառնի, գյուղ Գառնի, Գեղարդի խճուղի, 3-րդ փակուղի, 1 հասցեում գտնվող 07-021-0089-0063 կադաստրային ծածկագրով, 0.26 հա մակերեսով հողամասն արտացոլված է կադաստրային քարտեզում (ըստ քարտեզի՝ 0.260001 հա), սակայն ըստ օրթոֆոտոհատակագծի՝ փաստացի օգտագործվող հողամասի սահմանները չեն համապատասխանում իրավունքի պետական գրանցման տվյալներին, 
 2․ ՀՀ Կոտայքի մարզ, համայնք Գառնի, գյուղ Գառնի, Գեղարդի խճուղի, 2-րդ փակուղի, 6/1 հասցեում գտնվող 07-021-0090-0037 կադաստրային ծածկագրով, բնակավայրերի նպատակային նշանակության, բնակելի կառուցապատման գործառնական նշանակության, 0.1 հա մակերեսով հողամասն արտացոլված է կադաստրային քարտեզում (ըստ քարտեզի՝ 0.099959 հա), սակայն ըստ օրթոֆոտոհատակագծի՝ առկա է հողամասի տեղադիրքի շեղում, ինչպես նաև հողամասում առկա են կարգավիճակը չպարզված շինություններ:
Ելնելով վերոգրյալից՝ առաջարկում ենք հետագայում ձեռնարկել համապատասխան միջոցառումներ՝ նշված անհամապատասխանությունները վերացնելու ուղղությամբ:

	




1/ Ընդունվել է․
Նախագծի նախաբանում կատարվել է համապատասխան փոփոխություն։




2/ Ընդունվել է․
Նախագծում կատարվել է համապատասխան փոփոխություն։

3/ Ընդունվել է․
Նշված անշարժ գույքերը ՀՀ ԿԳՄՍ նախարարությանն ամրացվեուց հետո առկա  անհամապատասխանությունները վերացնելու ուղղությամբ կձեռնարկվեն համապատասխան միջոցառումներ։

	  4․ ՀՀ արդարադատության նախարարություն
	23.06.2026թ.

	
	N 27.3.2/32546-2026

	1. «Գույքի նվիրաբերությունն ընդունելու և ամրացնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարվում Հայաստանի Հանրապետության քաղաքացիական օրենսգրքի 594-րդ հոդվածին, որը վերաբերում է նվիրատվության պայմանագրին։
Նկատի ունենալով Նախագծի վերնագիրը և բովանդակությունը, առաջարկում ենք Նախագծի նախաբանում Հայաստանի Հանրապետության քաղաքացիական օրենսգրքի 594-րդ հոդվածի փոխարեն հղում կատարել նույն օրենսգրքի 605-րդ հոդվածին։
2․ Նախագծի նախաբանում հղում է կատարվել «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ և 9-րդ հոդվածի 5-րդ մասերին։
Այս կապակցությամբ, հարկ է նշել, որ ««Կառավարչական իրավահարաբերությունների կարգավորման մասին» օրենքում փոփոխություններ և լրացումներ կատարելու մասին» ՀՕ-347-Ն օրենքով «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ և 9-րդ հոդվածի 5-րդ մասերը շարադրվել են նոր խմբագրությամբ, որոնց արդյունքում ամրացման վերաբերյալ կարգավորումները վերանայվել են։








3․ Նախագծի 1-ին կետով նախատեսվում է ընդունել Հայաստանի Հանրապետության քաղաքացի Լևոն Վարթան Դեր Բեդրոսյանի սեփականություն հանդիսացող` (...) Գույքի նվիրաբերությունը Հայաստանի Հանրապետությանը և ամրացնել Հայաստանի Հանրապետության կրթության, գիտության, մշակույթի և սպորտի նախարարությանը՝ գորգերի թանգարանի հիմնադրման և գործունեության ապահովման նպատակով՝ պահպանելով Գույքի տարածքում գտնվող բնակելի տանը Քաղաքացու բնակության իրավունքը։
Այս կապակցությամբ հարկ է անդրադառնալ Հայաստանի Հանրապետության քաղաքացիական օրենսգրքի 225-րդ հոդվածի 1-ին մասին, որով սահմանվում է, որ՝ անձի բնակելի տարածության օգտագործման իրավունքը ուրիշի սեփականություն հանդիսացող բնակելի տարածությունում բնակվելու իրավունքն է: Անձի բնակելի տարածության օգտագործման իրավունքն անձի հետ անխզելիորեն կապված իրավունք է, որը չի կարող օտարվել, լինել գրավի, վարձակալության կամ անհատույց օգտագործման ինքնուրույն առարկա, ինչպես նաև չի կարող փոխանցվել այլ անձի ժառանգաբար կամ իրավահաջորդության կարգով:
Բնակելի տարածության օգտագործման իրավունք ունեցող անձի հետ առանց սեփականատիրոջ համաձայնության կարող են բնակվել նաև իր ընտանիքի անդամները (ամուսինը, անչափահաս երեխաները):
Նույն հոդվածի 2-րդ մասի համաձայն՝ բնակելի տարածության օգտագործման իրավունքի ծագումը, իրականացման պայմանները և դադարումը սահմանվում են սեփականատիրոջ հետ նոտարական կարգով վավերացված գրավոր պայմանագրով: Բնակելի տարածության օգտագործման իրավունքը ծագում է գույքի նկատմամբ իրավունքների պետական գրանցման մասին օրենքով սահմանված կարգով այդ իրավունքի գրանցման պահից:
Սույն դեպքում Նախագծի 2-րդ կետի կարգավորումը վերաբերում է միայն նվիրաբերության պայմանագրի կնքմանը, մինչդեռ Հայաստանի Հանրապետության քաղաքացիական օրենսգրքի 225-րդ հոդվածի 2-րդ մասով սահմանված պայմանագրի կնքման վերաբերյալ կարգավորումները բացակայում են, ուստի անհրաժեշտ է Նախագիծը նշված մասով հստակեցնել։ Նշվածի արդյունքում անհրաժեշտություն կառաջանա նաև Նախագծի նախաբանում հղում կատարել Հայաստանի Հանրապետության քաղաքացիական օրենսգրքի 225-րդ հոդվածին։
Բացի այդ, նկատի ունենալով, որ Նախագծի 1-ին կետով նախատեսված գույքի նվիրաբերությունն ընդունելու և այն Հայաստանի Հանրապետության կրթության, գիտության, մշակույթի և սպորտի նախարարությանը ամրացնելու նպատակը գորգերի թանգարանի հիմնադրումն ու գործունեության ապահովումն է, իսկ Նախագծով միաժամանակ նախատեսվում է պահպանել Գույքի տարածքում գտնվող բնակելի տանը Քաղաքացու բնակության իրավունքը՝ պարզ չէ, թե ինչպես է ապահովվելու նշված իրավունքը այն պայմաններում, երբ նվիրաբերվող գույքի նպատակային նշանակությունը փոփոխվի, ուստի գտնում ենք որ այդ մասով Նախագիծն ունի լրացուցիչ պարզաբանման և հստակեցման կարիք։ 
Միաժամանակ, Նախագծի կարգավորումներից պարզ չէ, թե նվիրաբերվող գույքի որ հատվածի նկատմամբ է նախատեսվում պահպանել քաղաքացու բնակության իրավունքը։ 
4․ Նախագծի 2-րդ կետով հանձնարարվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո երկամսյա ժամկետում Քաղաքացու հետ կնքել սույն որոշման 1-ին կետից բխող Գույքի նվիրաբերության պայմանագիր՝ դրանում սահմանելով, որ պայմանագրի կնքման և դրանից բխող ծախսերը ենթակա են իրականացման Կոմիտեի միջոցների հաշվին, իսկ նվիրաբերության պայմանի հսկողությունն իրականացվելու է Հայաստանի Հանրապետության կրթության, գիտության, մշակույթի և սպորտի նախարարության կողմից։
Սույն դեպքում, «նվիրաբերության պայմանի հսկողություն» ձևակերպումը որոշակի չէ, պարզ չէ, թե ինչ պայմանի մասին է կարգավորումը, ուստի անհրաժեշտ է նշված ձևակերպումը հստակեցնել, ինչպես նաև անհրաժեշտ է հստակեցնել, թե որ իրավական հիմքով է Հայաստանի Հանրապետության կրթության, գիտության, մշակույթի և սպորտի նախարարության կողմից իրականացվելու նվիրաբերության պայմանի հսկողություն և ինչ ընթացակարգով։

	1․ Ընդունվել է․
Նախագծի նախաբանում կատարվել է համապատասխան փոփոխություն։








2․ Ընդունվել է ի գիտություն։
««Կառավարչական իրավահարաբերությունների կարգավորման մասին» օրենքում փոփոխություններ և լրացումներ կատարելու մասին» ՀՕ-347-Ն օրենքի 6-րդ հոդվածի 3-րդ մասով նախատեսված ենթաօրենսդրական նորմատիվ իրավական ակտերը չեն ընդունվել կամ ուժի մեջ չեն մտել, ուստի նույն օրենքով նախատեսված նոր կարգավորումները ներկայումս չեն կարող լիարժեք կիրառվել։
Հետագայում, համապատասխան իրավական ակտի ընդունման դեպքում, գույքի տրամադրման եղանակը կվերանայվի։

3․Քննարկվել է․
 Նախագծի նախաբանը լրամշակվել է։
Միաժամանակ նախագծով հստակեցվել է, թե նվիրաբերվող գույքի տարածքում որ հատվածի նկատմամբ է նախատեսվում պահպանել քաղաքացու բնակելի տարածության օգտագործման իրավունքը։
Նախագծով սահմանվել է նաև, որ նվիրաբերվող գույքի նվիրաբերության պայմանագրում կսահմանվի դրույթ գույքի տարածքում գտնվող բնակելի տանը Քաղաքացու բնակության իրավունքի վերաբերյալ։





















































4․Քննարկվել է ․
[bookmark: _GoBack]Հաշվի առնելով, որ որպես նվիրաբերություն ընդունվող անշարժ գույքի վերաբերյալ փոխըմբռնման հուշագիրը կնքվել է ՀՀ ԿԳՄՍ նախարարության և քաղաքացու միջև, նախագծով սահմանվել է, որ նվիրաբերության պայմանի՝ գորգերի թանգարանի հիմնադրման և գործունեության ապահովման  հսկողությունն իրականացվելու է Հայաստանի Հանրապետության կրթության, գիտության, մշակույթի և սպորտի նախարարության կողմից։



	      5.  ՀՀ Կոտայքի մարզպետի աշխատակազմ

